Geir Selvik Malthe-Sørenssen

Geir Selvik Malthe-Sørenssen, frem til 2010 Geir Selvik, (født 1965)Certificate of Incorporation: Company Number 09550329, The Registrar of Companies for England and Wales, 20 April 2015 er en norsk tidligere privatetterforsker og journalist som er dømt for bedrageri og dokumentfalsk.

Han ble kjent for å fabrikkere opplysninger i Treholt-saken. I etterkant av denne avsløringen ble det avdekket at han også hadde fabrikkert opplysninger i andre saker. Malthe-Sørenssen har både i Treholt-saken og i flere andre saker hevdet å sitte på informasjon som stammet fra angivelige «hemmelige kilder», og har tatt oppdrag som privatetterforsker i forbindelse med flere rettssaker. I samarbeid med en svensk drapsdømt bruktbilselger har han fabrikkert opplysninger i en rekke saker og drevet med utpressing.

Fra 2015 ble Malthe-Sørenssen etterforsket, siktet og tiltalt for grov korrupsjon, grovt bedrageri og dokumentfalsk i flere forskjellige saker uten sammenheng med hverandre.Geir Selvik Malthe-Sørenssen etterforskes for millionbedrageri, Aftenposten I 2018 startet rettssaken mot Malthe-Sørenssen i Oslo tingrett for bedragerier av en rekke personer og banker for nærmere syv millioner kroner samt dokumentforfalskning. Malthe-Sørenssen erkjente seg skyldig på alle punkter av tiltalen.Malthe-Sørenssen møtte i retten. Erkjente straffskyld på alle punkter

18. juni 2018 ble Malthe-Sørenssen dømt for grovt bedrageri og dokumentfalsk, til en fengselsstraff på tre år og til å betale over syv millioner kroner i erstatning til ofrene.Tidligere journalist Geir Selvik Malthe-Sørenssen er dømt til tre års fengsel, VG 

 Karriere 
Malthe-Sørenssen, som da het Geir Selvik, vokste opp i Bærum og startet journalistkarrieren i Asker og Bærums Budstikke. Han arbeidet senere som journalist i Bergens Arbeiderblad, Dagbladet og Se og Hør, og som redaktør for TV3-programmet Etterlyst og som nyhetsredaktør i Nettavisen. Han har vært engasjert som frilans researcher av Brennpunkt-redaksjonen i NRK.Slik startet Geir Selvik Malthe-Sørenssens journalistkarriere: Mannen som i helgen ble avslørt for juks begynte å jobbe som journalist på 1980-tallet, Journalisten.no Han var journalist i Dagbladet fra 1991 til 1998.Slik startet Geir Selvik Malthe-Sørenssens journalistkarriere Etter at han sluttet som journalist i 2009 var han privatetterforsker.

Geir Selvik skiftet navn til Geir Selvik Malthe-Sørenssen i 2010. I 2017 skiftet han navn igjen. Hans nåværende navn er ikke kjent.Malthe-Sørenssen-saken: Tiltalte møtte ikke i retten i NRK

 Fabrikering av informasjon og utpressing 

 Treholt-saken 

I 2010 utgav Malthe-Sørenssen boken Forfalskningen, politiets løgn i Treholt-saken, der han påsto at en ikke navngitt hemmelig kilde i Politiets sikkerhetstjeneste (PST) hevdet at politiet fabrikkerte beviser i Treholt-saken. Malthe-Sørenssen beskyldte navngitte politimenn, særlig PSTs mangeårige kontraetterretningssjef Ørnulf Tofte, for å stå bak bevisfabrikkering. Malthe-Sørenssen ble betalt av Arne Treholt for sitt arbeid med boken.Falske fakta til salgs, VG Malthe-Sørenssens påstander førte til stor debatt og til en ny behandling i Gjenopptakelseskommisjonen av Treholt-saken. Kommisjonen avgjorde i 2011 at det ikke fantes bevis for Malthe-Sørenssens påstander eller noe som sannsynliggjorde dem. Gjenopptagelsesbegjæringen ble avslått for fjerde gang.Treholt får ikke saken gjenopptatt, NRK Malthe-Sørenssen fikk kraftig kritikk for sine påstander av kommisjonen som slo fast at påstandene hans bygget på fusk.Malthe-Sørenssen og Treholt-saken. NTB 9. mars 2016Slakter Treholt-forfatteren: Gjenopptakelseskommisjonen hardt ut mot Treholtforfatter Geir Selvik Malthe-Sørenssen. Dagbladet 9. juni 2011Treholt-forfatter langer ut mot kommisjonen: Geir Selvik fikk totalslakt av gjenopptakelseskommisjonen. Det tar han ikke tungt. Dagbladet 9. juni 2011

Malthe-Sørenssen fortsatte også etter 2010 å jobbe med Treholt-saken på oppdrag fra Treholt. I 2016 avslørte VG at Geir Selvik Malthe-Sørenssen hadde fabrikkert en ny kilde i Treholt-saken. Overfor advokat Harald Stabell og Arne Treholt hadde Malthe-Sørenssen fortalt at en ny kilde skulle kaste nytt lys over Treholt-saken. VG avslørte at denne kilden i virkeligheten var en draps- og bedrageridømt bruktbilselger som Malthe-Sørensen betalte for å utgi seg for å ha informasjon om Treholt-saken.

Malthe-Sørenssen har i flere perioder vært betalt av Treholt for å arbeide med Treholt-saken. I 2015 lurte han Treholt og Treholts advokat Harald Stabell gjennom å instruere bruktbilselgeren til å utgi seg for å være en hemmelig agent som hadde opplysninger om Treholt-saken.Treholt-bløffen, VGForfalskeren, VGHelen Sæter om Treholt-bløffen: - Ikke overrasket, VGLurte Treholts advokat, NRKDerfor publiserer VG lydopptakene, VGHan satte oss alle i fare, VG Bruktbilselgeren bekreftet historien, og fortalte at Malthe-Sørenssen også undersøkte muligheten for å lage manipulerte bilder av Arne Treholt med kofferten ved Fornebu lufthavn og at han «lurte på om jeg kjente noen som kunne manipulere bilder av Arne Treholt».Bruktbilselgeren om Geir Selvik Malthe-Sørenssen: «Han lurte på om jeg kjente noen som kunne manipulere bilder av Arne Treholt», VG Bruktbilselgeren uttalte også at «mitt inntrykk er at han har hatt noen andre til å spille denne rollen før meg. Han valgte meg etter at de hadde trukket seg.»

Etter avsløringen sa medforfatter Kjetil Bortelid Mæland at VG-avsløringen gjorde at det er grunn til å stille spørsmål ved om også den anonyme kilden i boka er reell. «Jeg har ikke noen grunn til å tro at han ikke eksisterte, men man må stille spørsmål ved det i lys av det som har kommet frem» sa Mæland. Mæland presiserte at det er analyser av POTs egne bilder som er de bærende bevis i boka. «Det er bildene som er det bærende beviset i boka. Men selvfølgelig, når hovedforfatteren har fått en knekk i sin troverdighet, er det uheldig for boka, og også for Treholt-saken» sa Mæland.

Etter avsløringene påsto utgiveren av Malthe-Sørenssens bok, Kjetil Kristoffersen, at kilden for boken ikke var en avdød angivelig «anonym kilde», som han nektet å navngi. Han opplyste også at påstanden om at denne angivelige avdøde personen var kilden bare bygget på Malthe-Sørenssens påstander og at «dokumentasjonen var Geir, Geirs ord». Han mente at «det får være opp til andre å bedømme» om boken nå har mistet troverdighet.Forlaget til Treholt-boken navngir ikke hemmelig kilde, Aftenposten

Det kom også frem at Malthe-Sørenssen hadde fått både Harald Stabell og et overgrepsoffer som trodde Malthe-Sørenssen skulle lage Brennpunkt-dokumentar om ham, til å låne ham store pengebeløp ved å hevde at han var syk og trengte en spesiell operasjon i utlandet.Overgrepsoffer lånte ut erstatningspenger til Geir Selvik Malthe-Sørenssen: Trodde det skulle bli bok og NRK-dokumentar, VG NRK kunngjorde at de skal granske alt Malthe-Sørenssen tidligere i karrieren har gjort som frilanser for NRK.Treholt-avsløringen: NRK skal granske alt Malthe-Sørenssen har gjort for dem, VG

I 2014 hevdet Harald Stabell å ha fått tips fra en hemmelig kilde i Politiets sikkerhetstjeneste om at hans kontor ble avlyttet.http://www.aftenposten.no/nyheter/iriks/Harald-Stabell-Jeg-ble-avlyttet-7500738.html I etterkant av avsløringen av Malthe-Sørenssens fabrikkering av informasjon opplyste Stabell i februar 2016 at han egentlig hadde fått informasjonen fra Malthe-Sørenssen, og at den bygget på en angivelig «anonym kilde» som Malthe-Sørenssen hevdet å ha. Stabell uttalte at han ikke lenger vil «spekulere i hvorvidt han faktisk ble avlyttet».Gjenopptar etterforskning av påstått advokat-avlytting, Hegnar.no Etterforskningen av avlyttingssaken ble gjenopptatt som følge av dette.Politiet gjenopptar etterforskning av påstått Stabell-avlytting, VGNå er det ikke lett å være Harald Stabell, VG Få dager senere fikk Malthe-Sørenssen status som mistenkt i etterforskningen, og politiet mistenker ham for å ha diktet opp avlyttingen.Politiet til VG: Geir Selvik Malthe-Sørenssen mistenkt for å ha diktet opp avlytting, VG

8. mars. 2016 innrømmet Malthe-Sørenssen at han hadde fabrikkert kilden i Treholt-saken. Harald Stabell uttalte at «troverdigheten til Malthe-Sørenssen er helt på bånn. Jeg stiller nå spørsmål ved alt han har fortalt».Malthe-Sørensen innrømmer å ha lurt Arne Treholt med oppdiktet kilde, NRK 9. mars 2016 ble det kjent at politiet hadde funnet Malthe-Sørenssens fingeravtrykk der det angivelige avlyttingsutstyret på Stabells kontor sto. Harald Stabell uttalte at «i lys av det som etter hvert nå kommer fram om at han har lurt både den ene og den andre, får jeg en stadig sterkere mistanke om at han kan ha lurt meg også når det gjelder dette».Politiet skal ha funnet Malthe-Sørenssens fingeravtrykk på Stabells kontor etter påstått avlytting, Aftenposten 10. mars 2016 uttalte Harald Stabell at han er «mer sikker enn usikker» på at Malthe-Sørenssens angivelige hemmelige kilde i boken Forfalskningen, som ble skrevet på oppdrag fra Treholt, også var oppdiktet.– Gjetning av Stabell å tro at Treholt-kilden var oppdiktet, NRK

 Andre saker 

I 2012 og 2013 prøvde Malthe-Sørenssen å selge informasjon som skulle renvaske Sigurd Klomsæt, som da var fratatt advokatbevillingen, basert på en angivelig «hemmelig kilde».Malthe-Sørenssen tilbød politiets harddisk for penger, Aftenposten I 2014 var Malthe-Sørenssen betalt av den ene parten i rettssaken om Mona Høiness' millionarv for å fremskaffe informasjon, og hevdet også da å sitte på hemmelige kilder som kunne ha viktig informasjon.

9. mars 2016 innrømmet den draps- og bedrageridømte bruktbilselgeren som Malthe-Sørenssen hadde fått til å spille rollen som falsk PST-agent, at han også hadde blitt brukt som falsk kilde i arvesaken knyttet til Mona Høiness, på oppdrag fra Malthe-Sørenssen. Han fortalte at Malthe-Sørenssen også hadde fabrikkert et falsk testamentutkast og lagt det frem for retten.Testament-bløffen, VGOslo-politiet vurderer bredere etterforskning av Malthe-Sørenssen, VG

18. mars 2016 skrev VG at Malthe-Sørenssen i samarbeid med den draps- og bedrageridømte bruktbilselgeren Thor Nord hadde drevet utpressing av en norsk forretningsmann. Ifølge VG skal Malthe-Sørenssen i denne sammenhengen også ha svertet forretningsmannen i en artikkel i NRK («Passmannen») som bygget på opplysninger fabrikkert av Malthe-Sørenssen, der Thor Nord igjen skal ha opptrådt som falsk kilde.Bløffmakerne, VGSannhet til salgs, VG

12. april 2016 skrev Dagbladet at RørosBanken hadde anmeldt Malthe-Sørenssen for grovt bedrageri.Treholt-forfatter etterforskes for alvorlig bankbedrageri, Dagbladet I mai 2016 skrev Nettavisen at Malthe-Sørenssens fraseparerte kone beskylder ham for å ha forfalsket hennes underskrift for å ta opp et banklån på 800 000 kroner i RørosBanken. Ifølge ektefellens advokat har Malthe-Sørenssen erkjent å ha forfalsket underskriften.Treholt-forfatter forfalsket konas underskrift – fikk 800.000 i banklån, Nettavisen

 Korrupsjonssiktelse, bedragerietterforskning og straffesak 
Malthe-Sørenssen ble i 2015 pågrepet, varetektsfengslet og siktet for grov korrupsjon, i forbindelse med at han jobbet for den bedrageridømte finansmannen Christer Tromsdal som da var tiltalt i en straffesak.Malthe-Sørenssen tar med seg Treholts venner på vei ned, Dagbladet I slutten av 2015 startet politiet i Asker og Bærum etterforskning av Malthe-Sørenssen for grovt bedrageri og flere andre tilfeller av økonomisk kriminalitet, herunder for forfalskning av dokumenter, i en annen straffesak.Malthe-Sørenssen etterforskes for bedragerier , ABC Nyheter Malthe-Sørenssen har også status som mistenkt i en tredje straffesak. I september 2016 ble Malthe-Sørenssen siktet for grovt bedrageri, dokumentfalsk og uakseptabel påvirkning av parter i retten, i forbindelse med opplysninger avdekket av VG i to forskjellige saker.Treholt-bløffmakeren bedragerisiktet etter VG-avsløringer, VG

Rettssaken mot Malthe-Sørenssen for bedragerier av en rekke personer og banker for nærmere syv millioner kroner samt dokumentforfalskning startet i Oslo tingrett i mai 2018. Malthe-Sørenssen erkjente seg skyldig på alle punkter av tiltalen.

18. juni 2018 ble han dømt for grovt bedrageri i syv tilfeller og dokumentfalsk i fire tilfeller, til en fengselsstraff på tre år og til å betale over syv millioner kroner i erstatning til ofrene.

Høsten 2020 fikk Malthe-Sørenssen påtaleunnlatelse for flere andre straffbare forhold av Oslo statsadvokatembeter. Forholdene besto i at han hadde laget falske dokumenter, forklart seg falskt for retten og lurt klienter. Politiadvokat Eivind Kluge opplyste at «han er allerede dømt for flere andre forhold, og vi mener en tiltale for de andre forholdene ikke vil gi noe særlig mer i straff».Tidligere journalist slipper unna med påtaleunnlatelse

Hans tidligere ektefelle Ida Marie Hansen utga i 2021 boken Jeg var gift med en bedrager om Malthe-Sørenssen. Ifølge boken sto Malthe-Sørenssen bak «et enormt bedrag».Ida Marie Hansen (2021). Jeg var gift med en bedrager. Kagge forlag. ISBN 9788248928232

 Bibliografi 
 Forfalskningen, politiets løgn i Treholt-saken, Publicom, 2010

 Referanser 

Kategori:Norske journalister
Kategori:Norske forfattere
Kategori:Personer fra Bærum kommune
Kategori:Nordmenn dømt for økonomisk kriminalitet
Kategori:Journalistisk svindel
Kategori:Treholt-saken
Kategori:Fødsler i 1965